ایرنسٹ رتھرفورڈ

مشہور انگریز ماہر طبیعیات۔ نیوزی لینڈ میں پیدا ہوا۔ 1898ء سے 1907ء تک میک گل یونیورسٹی مونٹریال میں طبعیات کا پروفیسر رہا۔ 1907ء سے 1919ء تک مانچسٹر یونیورسٹی میں پروفیسر اور طبیعیات کی لیبارٹری کا ڈائریکٹر رہا۔ 1919ء سے وفات تک کیمرج یونیورسٹی میں تجربی طبیعیات کا پروفیسر رہا۔ 1908ء میں کیمیا کا نوبل پرائز ملا۔ تاب کاری کے میدان میں اپنے تجربوں کے باعث عالمگیر شہرت حاصل کی۔ سب سے پہلے اسی نے یہ نظریہ پیش کیا تھا کہ ایٹم کے وسط میں ایک مرکزہ ہوتا جس کے گرد ذرات مختلف مدار میں گھومتے ہیں۔ مداروں کی کمی بیشی اور پیچیدگی کا انحصار اس ایٹم کے عنصر پر ہے۔ ایٹم کے اس نمونے کا سائنسی نام بھی ’’رودر فورڈ ایٹم ‘‘ پڑ گیا ہے۔ 1902ء میں تاب کارفرسودگی کا نظریہ بھی پیش کیا جس کا خلاصہ یہ ہے کہ ذرات سے تابکار عناصر خارج کرنے سے تاب کار مادہ از خود ختم ہو جاتا ہے۔ 1904ء میں اس نے الفا ذرہ دریافت کیا جس کا دوسرا نام ہائیڈروجن ایٹم کا مرکزہ ہے۔ 1919 میں اس نے نائٹروجن کے ایٹموں پر الفا زرات کی بوچھاڑ کرکے دنیا پر یہ ظاہر کیا کہ ایٹم طبعی کائنات کا آخری جزو نہیں ہے۔ اس طرح اس نے طبیعیات کا ایک نیا دروازہ کھولا۔ ایٹم کے مرکزے میں کام کرنے والے ایک مثبت ذرے ’’پروٹون‘‘ کا سراغ اس نے 1920ء میں لگایا۔ اس نے اپنے موضوعات پر بے شمار مضامین اور کئی کتابیں تصنیف کیں۔

 سونے پر تجربہ 

تصغیر|ردرفورد کے تجربے کا ایک تصویرِ عام
یہ اس وقت کی بات ہے جب ایٹم کا نیوکلس دریافت نہیں ہوا تھا۔ ردرفورڈ صاحب نے سونے کا ایک انتہائی باریک تکڑا لیا جس کا سائز تقریباً 0.0004 سینٹی مٹر تھا۔ آپ نے نے اس کے اوپر 20000 الفا پارٹیکل کو نمٹایا۔ اس وقت آپ نے تین باتیں نوٹ کی۔
 زیادہ تر پارٹیکل ایٹموں سے گزرگئے
 تھوڑے سے پارٹیکل جب ایٹم کے بیچ (نیوکلس) سے ٹکرائے تو انھوں نے اپنا پوزیشن یا طرف تبدیل کر لیا۔
 دو چار پارٹیکل جب ایٹم کے بالکل درمیان (نیوکلس کے درمیان) ٹکرا گئے تو وہ جیسے گئے تھے ویسے ہی واپس آ گئے۔

ان تین نقطوں کے بعد یہ بات ثابت ہوئی کہ جوہر (ایٹم) کے بیچ میں کوئی سخت جگہ ہے جس کو نیوکلس کا نام دیا گیا۔ اس تجربے کا ایک تصویر بائیں طرف دیکھایا گیا ہے۔

 مزید دیکھیے 
 ردرفورڈ ماڈل
 کیمیاء
 نوبل انعام برائے کیمیا

 حوالہ جات 

زمرہ:اسکاٹش نسب کی انگریز شخصیات
زمرہ:امریکی فلسفیانہ سوسائٹی کے ارکان
زمرہ:انگریز نوبل انعام یافتگان
زمرہ:برطانوی سائنسدان
زمرہ:برطانوی طبیعیات دان
زمرہ:برطانوی نوبل انعام یافتہ
زمرہ:بیسویں صدی کے برطانوی سائنسدان
زمرہ:جامعہ کنٹربری کے فضلا
زمرہ:رائل سوسائٹی کے صدور
زمرہ:کیمیاء میں نوبیل انعام یافتہ
زمرہ:مملکت متحدہ کو نیوزی لینڈ کے تارکین وطن
زمرہ:نائٹس بیچلر
زمرہ:نوبل انعام یافتگان برائے کیمیا
زمرہ:نیوزی لینڈ کی شخصیات
زمرہ:نیوزی لینڈ کے طبیعیات دان
زمرہ:نیوزی لینڈی نوبل انعام یافتہ
زمرہ:ویسٹ منسٹر ایبے میں مدفون شخیصات
زمرہ:ویکی ڈیٹا سے مختلف مختصر وضاحت
زمرہ:1871ء کی پیدائشیں
زمرہ:1937ء کی وفیات